Awal tukrift yekka-d seg umyag kref aẓar-is KRF anamek-is d ayen ur yezmiren ara ad ibeddel, turez ur tettemwiwil ara. Tinfaliyin tukrifin d tifyar yesdukkulen awalen akken bɣun ilin ttakent-d yiwen n unamek yekref, anamek i d-ttakent yemxallaf ɣef unamek-nni n yiferdisen uqbel ad dduklen, tanfalit-a d tin i yuddsen s sin n wawalen neɣ ugar, awalen-a mi ara dduklen ur d-ttaken ara anamek-nsen anaṣli maca ttaken-d anamek d uffir, yemxallaf ɣef unamek usrid n wawalen s umata d tutlayt yerzan imdanen.